De sidste mange uger har man foran blomsterhavet på Vesterbro og ved Prinses Juliana kunnet mindes og ære Mia Skadhauge Stevn og Oliver Ibæk Lund, der på hver sin tragiske måde afgik ved døden i starten af februar. Men nu er det ifølge Aalborg Kommune blevet tid til en "nænsom oprydning". Kommunens afdeling for renhold vil de næste par dage vil ske på begge steder. - Mange har udtrykt deres sympati og medfølelse ved at lægge blomster på de to steder, hvor Mia og Oliver sidst blev set, men nu er det tid til en nænsom oprydning, siger Afdelingsleder i Aalborg Kommunes Entreprenørenhed Niels Sloth. Årstidens kølige vejr har indtil videre gjort, at buketterne har holdt længe, men nu er det altså tid til en oprydning. - Vi fjerner de visne buketter og lader resten af blomsterne ligge, så længe de er friske, siger Niels Sloth.

Referat:
Blomsterne foran Netto på Vesterbro og Prinses Juliana bliver indenfor de næste dage fjernet af Aalborg Kommune.